b'\n_START_ARTICLE_\nBrenkala\n_START_PARAGRAPH_\nBrenkala so glasbeni instrumenti, ki jih zdru\xc5\xbeujemo v isto skupino glasbil glede na na\xc4\x8din izvajanja. Nanje brenkamo in ker so strunski instrumenti, lahko brenkala \xc5\xa1tejemo tudi med kordofone instrumente._NEWLINE_Navkljub dejstvu, da tudi na te instrumente lahko igramo na razli\xc4\x8dne na\xc4\x8dine (npr. godalne citre itd.), je splo\xc5\xa1na razdelitev brenkal dovolj konsistentna._NEWLINE_Posebno mesto bi sicer lahko zajemala dru\xc5\xbeina elektri\xc4\x8dnih kitar, pri katerih tudi brenkamo na strune, vendar je pri splo\xc5\xa1ni uporabi le-teh potreben elektri\xc4\x8dni tok in ozvo\xc4\x8denje, zato jih pri\xc5\xa1tevamo k elektrofonim glasbenim instrumentom.'